Koffers Handbagage-reiskoffers-koffersets. | reiskofferdealxxl.nl Delivery troughout the EU - reiskofferdealxxl
HomeReizen - Recreatie - KoffersKoffers - reiskoffers
Harde reiskoffer Rood 66cm
Harde reiskoffer Zilver 66cm
- ca.67x43x2 Lees meer
reiskoffer Bergamo blauw 67cm
Ke Lees meer Verlede en hede ontmoet in gewaagde nuwe bundel | Netwerk24
Verlede en hede ontmoet in gewaagde nuwe bundel
Helena Gunter Foto: Michael Hammond
Helena Gunter het naam gemaak met haar debuutbundel Op ’n plaas in Afrika wat in 2008 met die Eugéne Marais-prys bekroon is. Abraham de Vries beskryf dié bundel as “ ’n draaipunt vir die Afrikaanse kortverhaal”.
Oor haar tweede bundel, Met koffer en kaart (2011), skryf Susanne Harper: “Die verhale in hierdie bundel skreeu, maar skitter.” Nou, met haar derde bundel, Tweespoor, waag sy dit in gevaarlike waters van die geheue om ’n problematiese hede te probeer verstaan.
Tweespoor jukstaponeer ’n spesifieke Suid-Afrikaanse verlede teenoor ’n stormagtige hede.
Tilla, een van die karakters in die bundel, is ’n Afrikaanse meisie uit ’n geslote plattelandse gemeenskap. Op die oppervlak het haar wêreld al die kenmerke van ’n plaasidille, maar die attensies van ’n skoolmaat se pa, ’n onvergenoegde ma en spanning in haar ouers se huwelik skep ’n onderstroom wat ’n vraagteken plaas agter ’n sogenaamde bevoordeelde bestaan.
Nog ’n karakter, die wit, middeljarige Fransina, bestorm die ruimtes van ’n eietydse Suid-Afrika met die oormoed van ’n volksmoeder op polvye – net om elke keer teruggedryf te word na plekke waar ander glo sy hoort.
Bevreemd en uitgelewer besluit sy om te verkas – nie na ’n ander land toe nie, maar van die aardbol af. Maar toe gaan kyk sy sterre . . .
’n Gratis bekendstelling van die bundel vind Saterdag 8 September om 10:00 by Drostdyteater plaas.